google/wiki40b huggingface dataset:
Repens

Utseende

Små til middelsstore (vingespenn gjerne 20–30 millimeter), ensfarget brune smygere.

Levevis

De aller fleste har larver på gress eller andre enfrøbladete planter.

Utbredelse

Slekten er kjent fra Mexico til Brasil.
Jonas Rein

Bakgrunn

Jonas Rein var Sunndal, der faren hans var sokneprest. Han studerte teologi fra 1777 og senere filosofi ved Københavns Universitet og i denne perioden var han aktivt med i Norske Selskab som var blitt stiftet i 1772. Han ble  cand. theol. i 1780.

Tidlig karriere

År 1781 var han huslærer hos en godseier i Buskerud, årene 1783-85 bodde han i Drammen. Deretter bodde han en tid på Kongsberg og hos sin far på Jevnaker. År 1786 gav han ut skuespillet «Hagen og Axel». Året etter reiste han til København for å søke embete, både som prest og lærer. Her var ham i de kommende årene, som i studentiden, aktiv i Det Norske Selskab.

Prest

Etter hjemkomsten til Norge var han i noen år lærer og ble senere utnevnt til sogneprest i Nykirken i Bergen.
Rein ville gjerne bli dikter og fikk gitt ut flere dikt i danske tidsskrifter. I 1802 kom  Samlede Digte i to bind ut i København.
Fra 1800 til 1809 var han sogneprest i Eidanger og Brevik i Telemark. Dette var den gangen et felles prestedømme, og Rein hadde egentlig søkt en prestestilling i Statsbygd i Trøndelag. Stillingen han fikk i stedet ble ansett for et bedre embete. Han bosatte seg på Eidanger prestegård, like ved Eidanger kirke. Han skal ha vært svært fornøyd med utnevnelsen til prest i Eidanger og Brevik, men mistrivdes de første par årene, fordi han lengtet til hovedstaden og strevde med sin diktergjerning. Etter hvert skulle imidlertid Grenlandsperioden bli en svært harmonisk tid for Jonas Rein, og danne grunnlaget for hans ry som predikant og taler. Imidlertid viste det seg at prestekallet i Eidanger og Brevik ga ham en anstrengt økonomi, og han søkte seg etter hvert til stillingen som prest i Nykirken i Bergen.
Rein var medlem av Riksforsamlingen på Eidsvoll i 1814. Der var han 3. representant fra «Bergen Byes Deputerede», og hørte til de fremste i Selvstendighetspartiet. Han var en av forsamlingens store talere, og talen 13. mai om Eidsvollsgarantien imponerte selv motstanderne. Han var også forfatter og medredaktør av Den Norske tilskuer fra 1817 til 1821.
Etter Johan Nordahl Bruns død i 1816 innstilte regjeringen ham som ny biskop etter Brun, men kongen valgte å gi embedet til Claus Pavels.
På en yttervegg på Nykirken i Bergen finnes en minneplate som blir bekranset hver 17. mai av sjefen i Nordnæs Bataillon. I 1882 ble en gate på Nygård i Bergen oppkalt etter ham. Jonas Reins gate i Oslo og Reins gate i Kongsberg er også oppkalt etter ham. Det finnes også en Jonas Reins gate i Kristiansund.
Hans sogneprestbolig i Nykirkealmenningen 13 i Bergen er fortsatt bevart.
Landsdelsserien 1961–62

Opp- og nedrykk

Ett lag fra hver av Østland-distriktene, ett lag fra Sørland/Vestland og ett lag fra Møre/Trøndelag spilte kvalifisering om to opprykksplasser til 1. divisjon 1963.
Da divisjonen skulle krympes til kun to avdelinger fra neste sesong var det 5-7 lag fra hver avdeling som rykket direkte ned, i tillegg til de to tredjeplassene i Østlandsavdelingene som spilte kvalik om å unngå nedrykk. Fra fire av avdelingene rykket det dårligste laget ned to nivåer, til 4. divisjon 1963.
Opprykk: Sarpsborg og Gjøvik-Lyn rykket opp etter å ha vunnet kvalifisering mot hhv Os og Aalesund
Kvalifisering for å unngå nedrykk: Raufoss slo Sparta og beholdt plassen
Neddrykk til 4. divisjon: Nedenes, Buøy, Skarbøvik og Verdal
Redhawk gasskraftverk

Redhawk gasskraftverk er et gasskraftverk i delstaten Arizona i USA. Det har en installert produksjonskapasitet på 1060 MW, fordelt på 2 turbiner. Dette er et av delstatens største kraftverk målt etter effekt. Anlegget ble påbegynt omkring 1998 og stod ferdig i 2002. Brenselkilden er naturgass.
Mikael Nilsson (1968)

Klubbkarriere

Nilsson spilte i den lokale klubben IFK Falköping frem til 1987, da han i en alder av 19 år meldte overgang til storklubben IFK Göteborg. Han tilbragte hele sin karriere i IFK Göteborg og spilte totalt 609 førstelagskamper som midtstopper og venstreback for klubben frem til han la opp i 2000, noe som er nåværende klubbrekord. Av disse er 306 seriekamper.
Nilsson var blant annet med på å vinne seks seriemesterskap (1990, 1991, 1993, 1994, 1995 og 1996) og ett cupmesterskap (1992) med IFK Göteborg, i tillegg til at han spilte i flere europacupkamper for klubben. Han ble tvunget til å legge opp som aktiv fotballspiller i 2000 som følge av en øyeskade.

Internasjonal karriere

Nilsson fikk sin landslagsdebut for Sverige den 17. april 1991 i en vennskapskamp mot Hellas. Han var også med i den svenske troppen under EM i fotball 1992, som ble arrangert på hjemmebane, hvor det svenske landslaget spilte seg til en plass i semifinalen som de til slutt tapte mot Tyskland. Han var også med i den svenske troppen til VM i fotball 1994 i USA, hvor Sverige ende opp på en overraskende bronseplass etter å ha vunnet bronsefinalen mot Bulgaria. Han fikk likevel ikke noen kamper i disse to mesterskapene. Fra 1991 og frem til 1996 fikk han tilsammen 22 landskamper for Sverige.
Bloemfontein

Historie

Den opprinnelige befolkningen i området tilhører san-, griquas- og sotho-stammene. Europeiske innvandrere kom fra rundt 1836, for det meste voortrekker, altså ikke-engelske europeere som var uenige med den britiske politikken i Kappkolonien, særlig avkaffelsen av slaveri.
En lokal farm, opprettet rundt 1840, het Bloemfontein. Byen ble grunnlagt som et engelsk fort i 1846, selv om de fleste europeere i området var boere.
Ved proklamasjonen av republikken Oranjefristaten i 1854 ble Bloemfontein hovedstad og fikk en betydelig utvikling i årene etter det. Mange regjeringsbygninger fra denne tiden er ennå å finne i byen. En jernbanelinje ble bygget i 1890 for å forbinde Bloemfontein med Cape Town. Under den andre boerkrigen ble byen okkupert av britene den 13. mars 1900. Ti år senere ble byen del av Den sørafrikanske union, og Bloemfontein ble den juridiske hovedstaden.

Fotball-VM 2010

I 2010 bruktes Free State Stadium for VM i fotball. Fem gruppespillkamper og en åttendedelsfinale ble spilt her. Den historiske åttendedelsfinale der Tyskland slo England 4-1 ble spilt her.
Taehongdan

Administrativ inndeling

Fylket er delt inn i en ŭp (småby) og ni rodongjagu (arbeiderdistrikt).
Zwei kleine Italiener

«Zwei kleine Italiener» (norsk oversettelse: to små italienere) var Vest-Tysklands bidrag i Eurovision Song Contest 1962 og fremført på tysk av Conny Froboess. Melodien ble skrevet  av Christian Bruhn og teksten ble skrevet av Georg Buschor.
Sangen deltok som det syvende bidraget om kvelden 18. mars 1962 og etterfulgte Sveriges Inger Berggren med «Sol och vår». Den ble i sin tur etterfulgt av Nederlands De Spelbrekers med «Katinka». Da avstemningen var avsluttet, hadde «Zwei kleine Italiener» mottatt ni poeng og fikk en sjetteplass av seksten deltakere.
Det er et moderat up-temponummer hvor Froboess beskriver den vanskelige situasjonen til to gjestearbeidere fra Italia som ønsker å vende tilbake til sitt hjemland for å være hos sine kjærester, Tina og Marina. Hun stiller denne situasjonen i kontrast til den i resten av det tyske samfunnet, som «en tur til Syden ville være chic og fin» for. Det tyske samfunnet gjennomgikk på denne tiden Wirtschaftswunder i stor grad som et resultat av innvandrernes arbeid. De to italienerne, virker det som, fortviler om de noensinne får vende tilbake til Napoli.
Dette uvanlige temaet markerer den første gang at et sosialt spørsmål har blitt beskrevet i et Eurovision Song Contest-bidrag.
Selv om den havnet midt på treet, har  «Zwei kleine Italiener» blitt en mindre favoritt blant Eurovision Song Contest-fans.
Froboess spilte inn versjoner på engelsk («Gino»), nederlandsk («Twee kleine Italianen») samt italiensk («Un bacio all'italiana»).
Av disse er det kun den nederlandske versjonen som tar for seg det samme temaet. Den engelske versjonen er en kjærlighetssang til en mann med navn Gino, mens den italienske versjonen beskriver at hun foretrekker kjærester fra dette landet.
Den tyske versjonen til Connie Froboess lå på VG-lista i 21 uker i 1962 og på førsteplassen i to uker.

Norsk versjon

Ivar Andersen skrev den norske teksten. På norsk bærer den tittelen «Tina og Marina».
Åkerrein

Åkerrein er en opphoping av jord som ofte forekommer nederst på en åker som har vært dyrket over en viss tid. Ei åkerrein er resultat av massebevegelse fra øverst til nederst på åkeren . Øverst på åkeren vil det ofte dannes et åkerhakk der masse har blitt erodert bort og avsatt i åkerreina.
Dubailand

Dubailand i De forente arabiske emirater er planlagt å bli verdens største underholdningskompleks. Dubailand kommer til å bestå av en hel rekke fornøyelsesparker. Da planene ble offentliggjort i 2003, var Dubailand et av de mest ambisiøse underholdningsprosjektene verden hadde hørt om. Finanskrisen har imidlertid lagt en stor demper på hele prosjektet, og det er fremdeles uvisst når Dubailand vil åpne.
Dubailand vil inneholde flere kjente parkkonsepter som Legoland, Universal Studios og Six Flags.
I Don't Want to Talk About It

«I Don't Want to Talk About It» er en amerikansk sang, skrevet av Danny Whitten. Whittens band, Crazy Horse, spilte den inn. «I Don't Want to Talk About It» ble utgitt som ett av sporene på gruppas eponyme album i 1971.
I 1975 spilte Rod Stewart inn sangen i Muscle Shoals Sound Studio i Muscle Shoals, Alabama. Den ble utgitt på hans LP-album Atlantic Crossing. Stewarts versjon ble suksessfull, da den ble utgitt på den dobbelt A-sidete singlen Riva RIVA 7 i Storbritannia i 1977. Produsent var Tom Dowd. Den andre sangen var «The First Cut Is the Deepest». 
«I Don't Want to Talk About It» ble senere utgitt på singlen Warner Bros. WBS 49138 i USA i 1979. B-siden var «The Best Days of My Life» i 1979.
I 1988 ble nyinnspillingen til Everything but the Girl utgitt på single. Den ble gruppas første britiske Top 10-hit og forble den eneste frem til 1995, da remixen til «Missing» lå som høyest på en tredjeplass.
In 1989 spilte Stewart inn en ny versjon «I Don't Want to Talk About It». Den ble omfattende spilt på amerikanske radiostasjoner som spilte adult contemporary-musikk.
Rod Stewart fremførte denne sangen i en duett med Amy Belle på hans turné i 2004 og er med på hans konsert-DVD.
Andre notable artister som har innspilt versjoner av denne sangen innbefatter Rita Coolidge, Billie Jo Spears, Ian Matthews, D'ZRT, Nils Lofgren (som også hjalp Written med å skrive sangen, skjønt han ikke ble kreditert for dette på albumet), Dina Carroll, David Sneddon (vinner BBCs Fame Academy), Geoff Muldaur, Llama Farmers, Alex Parks, Indigo Girls på soundtracket til filmen Philadelphia, den berømte taiwanesiske divaen Tracy Huang & artist A-Mei (Chang Hui-Mei).

Norsk versjon

Kristin Berglund har skrevet en norsk tekst. Den norske tittelen er «Nå må du snakke om det».
Roi Et (provins)

Roi Et (ร้อยเอ็ด) er en provins i det nordøstlige Thailand (kalt Isan-området). Befolkningen anslås (2005) til 39 300.
Provinshovedstaden heter også Roi Et.
Navnet Roi Et betyr 101, og viser til de opprinnelig elleve byene om omgav hovedbyen, og de elleve byportene. For å understreke byens betydning ble tallet overdrevet.
Det var bosetting i området allerede på Khmerrikets tid, noe flere ruiner bærer vitnemål om. Men den virkelig oppblomstring kom da laoter fra Champasak bosatte seg nær Suwannaphum i Ayutthayakongedømmets storhetstid. Kong Taksin flyttet byen (den nåværende provinshovedstaden) til der den i dag ligger, og den hadde da navnet Saket Nakhon.
Marae

Marae er en religiøs og sosial samlingsplass med flere funksjoner i de førkristne kulturene i Polynesia.
Det skrives marae på maorisk (både New Zealand, Cook Island og Tahiti-maori); mala´e på tongansk og malae på samoansk og hawaiisk. På alle disse språkene betyr ordet også «rydning» generelt.
Området er vanligvis rektangulært, ryddet og omkranset av stolper eller grensesteiner kalt au på Tahiti og Cook Island. Noen steder var det terrasser eller nivåer (paepae) for seremonier. En sentralstein på området ble kalt en ahu eller a´u. På Påskeøya brukte man begrepet ahu om hele marae-området.
Hos maoriene på New Zealand er maraene i levende bruk, men de fleste andre steder i Polynesia mistet de sin rolle i løpet av kristningen på 1800-tallet. Stedene behandles likevel med respekt, eller tabu, og blir ikke brukt til andre formål. På Cook Islands blir noen marae holdt i hevd, og brukt når nye høvdinger innsettes.
Jøssingfjorden

Jøssingfjorden ligger  i Sokndal kommune i Rogaland og er 2,5 kilometer lang . Jøssingfjorden er særlig kjent for Altmark-saken , den 16. februar 1940. Halvveis inne i fjorden på den sørøstlige siden ligger grenda Jøssingfjord, og innerst i fjorden ligger Nedre Helleren kraftverk.
Jøssingfjorden er også utskipningshavn for bedriften Titania AS som driver med gruve (dagbrudd) og renseanlegg for titanmalm,jern og svovel.
Fjorden er omgitt av bratte fjellsider, og ender i en stor steinur, som var en stor utfordring for veibyggerne da nåværende riksvei 44 skulle bygges. Veien forbi ura og opp og inne i en loddrett fjellside på nordsiden av fjorden er fortsatt en turistattraksjon langs Nordsjøruten. Fjellsiden stopper forøvrig ca. 8 meter før den møter bakken nede ved fjorden, og danner en stor heller. Her lå husmannsplassen Helleren, fortsatt ligger det to små hus der. Helleren er en flittig besøkt turistattraksjon, og eies av Dalane Folkemuseum.
Under annen verdenskrig ga navnet på fjorden opphav til betegnelsen «jøssing» som kallenavn på engelskvennlige, antinazistiske nordmenn. Bakgrunnen var Altmark-saken, en britisk militæraksjon på norsk jord under to måneder før den tyske okkupasjonen av Norge: 16. februar 1940 hadde britiske styrker jagd det tyske krigsskipet Altmark inn i Jøssingfjorden og befridd de britiske krigsfangene ombord uten at det nøytrale Norge hadde protestert.
Monsieur Dupont (sang)

«Monsieur Dupont» er en tysk sang med melodi av Christian Bruhn og tekst av Georg Buschor.
Sangeren Manuela, Orchester Dieter Zimmermann, utgav sangen på singlen Telefunken U 55 979 i 1967.
«Monsieur Dupont» ble i 2008 opptatt på listen over Die 100 Schlagers des Jahrhunderts.
Peter Callander har skrevet en engelsk tekst. Sandie Shaw utgav sangen «Monsieur Dupont» på sin 21. single Pye 7N 17675 i 1969. Arrangør og dirigent var Ken Woodman.
Den ble en stor slager i Quebec i en franskspråklig versjon med Les Milady's.

Norsk versjon

Marit Trulsrud har skrevet en norsk tekst. På norsk bærer den også tittelen «Monsieur Dupont». Den finnes med Rannveig Kvello & Beefeeters på singlen Nor-Disc NOR 196 fra 1969.
Tennis under Panamerikanske leker 2011

Tennis under Panamerikanske leker 2011. Tennis er med som en av flere sporter i de 16. Panamerikanske leker som blir arrangert i Guadalajara i Mexico fra 14. til 30. oktober 2011. Totalt skal det konkurreres om fem titler, single og double for både damer og menn og i mixeddoble.
Angela Scoular

Karriere

Scoular var blant en liten gruppe skuespillere som har hatt roller i flere James Bond-filmer som ble produsert av forskjellige produksjonsselskap. Scoular spilte Buttercup i komedien Casino Royale fra 1967 og to år etter i spilte hun Ruby i James Bond i hemmelig tjeneste i 1969.
Hun spilte også i filmene A Countess from Hong Kong, Here We Go Round the Mulberry Bush, Doctor in Trouble, Adventures of a Private Eye og Adventures of a Taxi Driver.
Hennes roller i TV-produksjoner omfattet Cathy i BBC-produksjonen fra 1967 Stormfulle høyder, Doctor in the House, The Avengers, Coronation Street, Penmarric, As Time Goes By og You Rang, M'Lord?  i rollen som gjennomgangsfiguren Lady Agatha Shawcross.

Privatliv

Scoular ble født i London og var niese av skuespilleren Margaret Johnston. Hun var samboer med skuespilleren Leslie Phillips i 1977 og var da gravid med en annen mann. Hun oppdro sønnen sammen med Phillips, og etter dødsfallet til Phillips' kone i 1981, giftet de seg i 1982.

Sykdom og død

Gjennom hele sitt voksne liv slet Scoular med depresjon. Hun forsøkte å begå selvmord i 1992 ved å kutte over blodårene i håndleddene med en kniv. og hun tok jevnlig medisiner mot en bipolar lidelse. Det kom også fram i mars 2009 at hun led av kreft; hun ble til slutt erklært kreftfri, men i månedene før sin død fryktet hun at den skulle vende tilbake. Hun døde  11. april 2011 etter å ha inntatt et giftig reingjøringsmiddel. Hun etterlot seg Phillips og sønnen Daniel.
Nicol Stephen

House of Lords

Den 2. februar 2011 ble Nicol Stephen ble han gjort til life peer som Baron Stephen, of Lower Deeside in the City of Aberdeen, og ble introdusert i House of Lords den 7. februar 2011, hvor han sitter på de benkene til Liberal Democratene. Han sa han ville bruke sin posisjon til å reformere House of Lords.
Kværner Stord

Kværner Stord, tidligere A/S Stord Sildoljefabrik, AS Stord, AS Stord Verft, Aker Kværner Stord AS,  Aker Stord AS og Aker Solutions AS er et verft på Stord i Hordaland eid av Kværner ASA.
Kværner Stord leverte topper og brokonstruksjoner til plattformen Eldfisk 2/7 S i Nordsjøen tidlig i 2014 og ferdigstilte Edvard Grieg plattformen i 2015. I 2015 hadde Kværner Stord 1750 ansatte. 
Kværner begynte i 2016 å bygge utstyrs- og boligplattformen for Johan Sverdrup-feltet.
Kranen, som ble innviet november 2013 har en løftekapasitet på 1050 tonn, en høyde på 115 meter og bredde på 153, er Nord-Europas største i sitt slag og har fått navnet Storen.

Historie

Kværner Stord begynte som en sildeoljefabrikk i 1919, men da fabrikken gikk trått utenom sesongen, begynte man å reparere skip og produsere utstyr til omkringliggende industri i lavsesongen. Da den andre verdenskrigen var over, gikk en over til å bygge skip. Det første skipet som stod ferdig på verftet, var «Midthordland» fra 1947. Båten er i dag et veteranskip som ennå er i drift. I starten ble det bygd mange fiske- og slepebåter, men etter hvert gikk en over til større skip og til slutt tankskip helt opp til 285 000 tonn. 
I 1958 gikk verftet inn i Aker-konsernet.
Da oljekrisen kom på 1970-tallet, ble det derimot en brå stopp for denne skipsindustrien, men samtidig hadde en så vidt begynt å bygge oljeplattformer. 
Den første plattformen som ble bygget på Aker Stord var Statfjord A. Flere condeep-plattformer fulgte, som Gullfaks-plattformene, Oseberg A og Troll A, det største menneskeskapte byggverket som noen gang er flyttet på.
Utover på 1990- og til 2013 bygget Aker Stord en rekke halvt nedsenkte plattformer som Snorre A og B, Njord og Kristin, i tillegg til produksjons- og lagringsskipene Norne og Åsgard A.
Dark Tranquillity

Historie

Dark Tranquillity startet med navnet Septic Broiler. De to vennene, Mikael Stanne og Niklas Sundin, hadde ingen intensjoner om å bli profesjonelle musikere da de kjøpte seg hver sin gitar i 1989. De fikk med seg trommis Anders Jivarp, vokalist Anders Fridén og bassist Martin Henriksson og ga etterhvert ut demoen Enfeebled Earth. Dette ble et skille for gruppen, som etter dette satset mer på musikken, og endret navn for å vise at de mente alvor. I 1993 kom debutalbumet Skydancer, som definerte Dark Tranquillitys stil.
Etter dette valgte Fridén å forlate bandet, til fordel for In Flames. Stanne valgte da å legge fra seg gitaren, og bli bandets nye vokalist. Fredrik Johansson erstattet Stanne som gitarist. I 1995 ga de ut The Gallery til gode kritikker. I forkant av neste album spilte Dark Tranquillity inn to musikkvideoer, «Zodiackyl Light» og «Hedon» som ble utgitt på VHS. To år senere kom The Mind's I.
Med albumet Projector fra 1999 endret bandet stil. Stanne brukte ren sang på dette albumet i motsetning til tidligere da han han hadde holdt seg kun til growling, mens sangene inneholdt flere rolige passasjer, med akustiske gitarer, piano og annet arrangement. De valgte derfor å rekruttere Martin Brändström på keyboard før de satte i gang med arbeidet med neste album. På dette tidspunktet slet Johansson med å motivere seg, og han ble bedt om å forlate bandet. Igjen rullerte bandet for å få kabalen til å gå opp. Henriksson byttet til gitar, mens Michael Nicklasson fra Luciferion ble bassist i bandet. Etter dette har det ikke vært noen utskiftninger av bandmedlemmer. 
I 1999 kom Haven (ofte misforstått som Heaven) hvor Stanne igjen holdt seg til growling. Men det var på ingen måte noe «tilbake til røttene»-album, musikalsk lå det fortsatt tett opp mot Projector. Brändström gjorde keyboardet enda mer fremtredende, mens gitarene fremdeles vekslet mellom akustisk og distortion. I 2002 kom Damage Done, et mye kraftigere album enn forgjengerne. 7. oktober 2002 filmet de en konsert i Kraków i Polen, som i 2003 ble utgitt som DVD med tittelen Live Damage.
I 2005 ga bandet ut Character og 24. april 2007 kom Fiction.
Thomas Jameson Torrie

Thomas Jameson Torrie (død 1858) var en britisk advokat, geolog, botaniker og forfatter. Han var en dyktig tegner og tegnet botaniske tegninger.

Liv

Han var sønn av Patrick Torrie (1763-1810) og Janet Jameson (1776-1853), søster av Robert Jameson, som hadde en sterk innflytelse på Thomas.
Han ble utdannet som advokat ved University of Edinburgh og fikk advokatbevilling  i 1830. Hans primære interesser lå i vitenskapelige undersøkelser. I 1827 var han president i Plinian Society i Edinburgh, en gruppe av likesinnede tenkere og forskere. I 1832  arvet han 10 000 pund, en enorm sum i de dager, som gjorde  ham istand til å forfølge sine vitenskapelige interesser på fritiden.
Han ble valgt til medlem av Royal Society of Edinburgh i 1834, foreslått av John Robison På denne tiden bodde han i Royal Circus i Edinburgh, i et georgiansk hus. Han har var også  medlem av Committee of the British Association for the Advancement of Science.
Han besøkte Vesuv under et utbrudd og rapporterte sine observasjoner tilbake til flere vitenskapelige selskaper.
Han døde i Roslin i Midlothian på 7. august 1858
Han er gravlagt i Warriston Cemetery.

Familie

Han giftet seg med Catherine Paton (1820-1867) i 1846. De fikk  en sønn, Lawrence Jameson Torrie (f. 1852).
Autochton

Utseende

Middelsstore (vingespenn 35-40 millimeter), kraftige, mørkbrune smygere. Forvingen har et hvitt til gulaktig skråbånd. Dessuten har de 2-3 bittesmå, lyse flekker lenger ute i forvingen, og gjerne lys ytterkant på bakvingen.

Levevis

Disse smygerne finnes gjerne i skogkanter.

Utbredelse

Artene er utbredt i Amerika, fra det østlige USA (funnet så langt nord som New York) og sørover til det sørlige Brasil.
Tangshan kullkraftverk

Tangshan kullkraftverk er et kullkraftverk i storbyen Tangshan i provinsen Hebei, i det nordlige Kina. Det har en installert produksjonskapasitet på 600 MW fordelt på 2 like store generatorer. Anlegget stod ferdig i 2004. Det produseres om lag 4,8 TWh årlig. Kraften fordeles til kraftnettet i Beijing, Tanjing og Tangshan. Operatør er Datang International Power Generation Co Ltd.
Fylkesvei 623 (Rogaland)

Fylkesvei 623 (Fv623) i Rogaland går mellom Jørstad og Bergaland i Finnøy kommune. Veien er 4,4 km lang.
Havstrømkraft

Forsøkskraftverk

I mai 2003 ble det installert en tidsvanns- og havstrømturbin kalt Seaflow ved byen Lynmouth i Devon i Storbritannia, med en effekt på 300 kW.
Anlegget har turbiner for utnytting av dyphavsstrømmer, men tjener først og fremst som prototyp tidevannskraftverk. Det gjøres også forsøk i Sør-Korea. En del av forskningen går ut på å lede havvann gjennom innsnevrede installasjoner og utnytte Venturieffekten. Hovedutfordringen er å gjøre utnyttingen økonomisk lønnsom. Det er også knyttet bekymring til større anleggs effekt på marin flora.
Anton Sport

Anton Sport er en kjede av 14 sportsbutikker i Oslo, Akershus og Østfold. Kjeden ble etablert i 1932 og eies i dag av MOBO sportsholding. Omsetningen i 2004 var på 215 millioner med et resultat på 8 millioner. I 2005 var omsetningen på 235 millioner. Finansavisen kåret i 2005 kjeden til landets beste sportshandler.
Daglig leder i kjeden i dag er Morten Borgersen. Han startet sin første sportsbutikk på Colosseum Senter på Majorstua i Oslo i 1994. I dag er Anton Megastore i Sandvika og Anton Sykkeldelisk i Bogstadveien i Oslo (sykkelbutikk) to av butikkene i kjeden.
Under motoet «Anton var her» arrangerer kjeden turer.